b'\n_START_ARTICLE_\nAidas Giniotis\n_START_SECTION_\nBiografija\n_START_PARAGRAPH_\nMotina pedagog\xc4\x97 Juozapa Giniotien\xc4\x97, t\xc4\x97vas choreografas, pedagogas Vytautas Giniotis, brolis pedagogas Juvitas Giniotis. 1986\xc2\xa0m. Lietuvos valstybin\xc4\x97je konservatorijoje (dabar Lietuvos muzikos ir teatro akademija) baig\xc4\x97 aktorinio meistri\xc5\xa1kumo studijas (kurso vadov\xc4\x97 Irena Vai\xc5\xa1yt\xc4\x97), 2005\xc2\xa0m.\xc2\xa0\xe2\x80\x93 re\xc5\xbeis\xc5\xabros magistro studijas (vadovas\xc2\xa0\xe2\x80\x93 Jonas Vaitkus)._NEWLINE_1986\xe2\x80\x931989\xc2\xa0m. Lietuvos valstybin\xc4\x97s konservatorijos, nuo 2003\xc2\xa0m. Lietuvos muzikos ir teatro akademijos (LMTA) d\xc4\x97stytojas, nuo 2009\xc2\xa0m. LMTA Teatro ir kino fakulteto Vaidybos ir re\xc5\xbeis\xc5\xabros katedros ved\xc4\x97jas, nuo 2014\xc2\xa0m.\xc2\xa0\xe2\x80\x93 LMTA profesorius.\n_START_SECTION_\nK\xc5\xabryba\n_START_PARAGRAPH_\nStudijuodamas konservatorijoje su draugais suk\xc5\xabr\xc4\x97 akustin\xc4\x97s muzikos grup\xc4\x99 \xe2\x80\x9eU\xc5\xbesit\xc4\x99susios vaikyst\xc4\x97s ruduo\xe2\x80\x9c, kurioje dainavo ir grojo \xc4\xafvairiais akustiniais instrumentais. 1987\xe2\x80\x931988\xc2\xa0m. Vilniaus sporto r\xc5\xabmuose ir Kauno sporto hal\xc4\x97je organizavo ir re\xc5\xbeisavo renginius \xe2\x80\x9eDainuoja aktoriai\xe2\x80\x9c. Vaidino Marijampol\xc4\x97s dramos teatre. 1989\xc2\xa0m. re\xc5\xbeisierius Romualdas Vik\xc5\xa1raitis ir aktoriai Ilona Balsyt\xc4\x97, Sigutis Ja\xc4\x8d\xc4\x97nas ir Aidas Giniotis \xc4\xafk\xc5\xabr\xc4\x97 Keistuoli\xc5\xb3 teatr\xc4\x85._NEWLINE_Vaidino arba re\xc5\xbeisavo daugiau kaip 40 spektakli\xc5\xb3, dalyvavo kuriant 6 televizijos filmus._NEWLINE_Drauge su savo ir prof. Vlado Bagdono mokiniais \xc4\xafk\xc5\xabr\xc4\x97 teatro laboratorij\xc4\x85 \xe2\x80\x9eAtviras ratas\xe2\x80\x9c. \xc4\x8cia suk\xc5\xabr\xc4\x97 spektakli\xc5\xb3. Spektakliams b\xc5\xabdinga improvizacija, \xc5\xbeaism\xc4\x97, ie\xc5\xa1koma naujovi\xc5\xa1k\xc5\xb3 bendravimo su \xc5\xbei\xc5\xabrovais form\xc5\xb3.'